**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | Better Education in the Gambia (B.E.G.) | | | |
| Adresse | Brusubi, in the Kombo north district, West coast region | | | |
| Telefon | 220 720 5452 | E-mail | Bah73009@gmail.com | |
| Hjemmeside |  | Evt. Facebook, blog, Youtube kanal, Flickr etc. | |  |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og brug af pro-midler?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| *Skriv her…*  Vi ønsker at lave en korworkshop for at udbrede kendskabet til vores sydpartner i Gambia herunder leveforholdene og kulturen.  Det er vigtigt for os, at vise en anden side af Gambia end blot den stereotype opfattelse af landet. Folk er økonomisk fattige men meget rige på kultur og traditioner. Disse kulturer og traditioner vil vi bruge til at skærpe opmærksomheden på landet.  Korworkshoppen var oprindeligt planlagt til at være afholdt i marts 2020. Grundet corona fik vi den aldrig afviklet. De 2 gambianske musikere, som vi samarbejder med omkring workshoppen, kommer til Danmark i starten af oktober, og derfor afholder vi vores korworkshop lørdag d. 9. oktober kl. 10-17.  Vi ønsker at lave en korworkshop med Gambianske/afrikanske sange og musik.  Korworkshoppen afholdes på et niveau så alle sangglade kan deltage. Der kræves ikke specielle sangmæssige forudsætninger for at kunne at deltage. Ved hjælp af annoncer i Esbjerg Ugeavis inviterer vi alle til at deltage, men vi vil også kontakte samtlige kor i Esbjerg og omegn for at invitere dem til at deltage.  Undertegnede Dorthe Kodal og Heidi Newlands er begge til dagligt musiklærere og korledere og vil frivilligt forestå korindstuderingen. Akkompagnementet foretages af de to gambianske musikere Yusupha Suso og Ansumana Suso.  Workshoppen afsluttes med en koncert for alle interesserede.  Undervejs i koncerten og i korworkshoppen vil de to gambianske musiker fortælle om deres opvækst i Gambia i en griotfamilie (en familie, der har spillet musik igennem 12 generationer) og om hvordan de har oplevet samarbejdet med Bendula gennem årene. Heidi og Dorthe vil også berette lidt om deres rejser til Gambia. Der vil blive vist udvalgte trykte billeder i et sanghæfte og på plakater og roll-ups  Vi er en forening, der arbejder lokalt og er primært støttet lokalt. Vi arbejder meget med det direkte møde med vores medlemmer og andre interesserede. Dette vil vi atter gøre ved denne aktivitet. Vi vil lave en aktivitet, hvor vi møder folk i øjenhøjde.  Vi har tradition for at holde foredrag om Gambia på skoler, kirker og i forskellige foreninger. Vi har afholdt koncerter med ”The Gambian Folk Project” samt støttekoncerter med lokale musikere og kor. Denne gang vil vi gerne lave et arrangement, hvor folk ikke kun er lyttende, men de er også aktivt deltagende. |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt, for at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| Vi ønsker at opnå ”den gode stemning”. Vi håber folk vil få oplevelsen af, hvor berigende den gambianske kultur er. Vi ved fra vores koncerter, hvordan musikernes udstråling og glæde smitter af på alle deltagere. Ved denne aktivitet er deltagerne ikke kun lyttende men aktive og vi forestiller os derfor, at man i høj grad vil blive påvirket at den glade opløftede stemning. Derudover håber vi, at man vil gå derfra med en større forståelse for landet Gambia og at man får interesse i at være med til at gøre en forskel i udviklingen af u-landene.  Vi håber at kunne tiltrække andre mennesker end vi plejer til Bendulas arrangementer.  Vi håber på mindst 50 deltagere til korworkshoppen og mindst 50 ekstra gæster til koncerten. Der vil være mulighed for 200 deltagere og 500 koncertgæster.  Vi vil afslutningsvis bede folk om tilkendegivelse af deres oplevelse af dagen. Det vil vi gøre ved at have 3 tomme stykker karton/tavler. Hvert karton/tavle repræsenterer et af nedenstående spørgsmål:  -Hvordan har dagen været  -Hvad er I blevet klogere på  -Hvad synes I, vi som forening skal arbejde videre med  Via post-it giver folk deres mening tilkende. |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| Vi ønsker at få erfaring med at sammenkoble Gambia og Danmark i et fælles projekt og dermed udvide samarbejdet med vores partnerorganisation Better Education in the Gambia (B.E. G.) Vi ønsker at nå ud til en bredere målgruppe end vi plejer at nå ud til ved vores arrangementer. Dette vil vi gøre ved for første gang at bruge penge på at annoncere om arrangementet i Esbjerg Ugeavis.  Derudover vil vi finde ud af, om vi via musik kan formidle vores foreningsarbejde og om vi kan gøre det i et ligeværdigt samarbejde med vores partner i Gambia.  Vi har aldrig før modtaget støtte til et arrangement fra Cisu Puljen, så det håber vi også vi vil få erfaring med i dette projekt:)  Opsamling og videndeling sker ved, at vi inviterer den lokale presse til at fortælle om vores arrangement. Vi vil fortælle om begivenheden til vores medlemmer og andre via nyhedsmail, opdatering på hjemmesiden, instagram og facebook. Formanden for Bendula, Heidi Newlands, er ansvarlig for at få informationen ud på de forskellige platforme. |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| *Skriv her…*  Det er vigtigt for os i dette arrangement at få fat i en bredere målgruppe, at møde folk som ikke plejer at deltage i vores arrangementer. Derfor prioriterer vi ved dette arrangement at bruge forholdsmæssigt mange penge på annoncer. Vores erfaring er, at når man betaler for annoncer i Esbjerg ugeavis dækker de også med artikler både før og efter arrangementet. Vi vil derved få fat i flere korworkshops-deltagere men også få en meget bred omtale. En korworkshop henvender sig naturligt til de sanginteresserede. Vi vil især gerne have fat i yngre mennesker. For at få fat i unge sanginteresserede har vi kontakt til lærere på byens gymnasier for at få dem til at hjælpe os med at få deres musikelever til at deltage. Musikerne er unge mennesker og sangvalget er rytmisk, hvilket appellere til unge mennesker og i det hele taget til sanginteresserede folk. Ved at folk selv er aktive i stedet for udelukkende lyttende, forventer vi netop at appellere til folk, der godt kan lide at være musisk aktive.  Målgruppen skal efter workshoppen have opnået erfaring med og interesse for afrikansk musik og kultur samt indblik i gambianske leveforhold. |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| De gambianske musikere er en del af vores sydpartner B.E.G. og sammen har vi planlagt korworkshoppen bla. med hensyn til tidspunkt, sted og sangvalg. Vi er jævnligt i dialog med dem om workshoppen.  Deltagelsen af de gambianske musikere i workshoppen er med til at give den et autentisk præg.  Til selve koncerten og i sanghæftet der bruges til øvningen vil der være billeder og fortællinger fra. Gambia. Så folk til korworkshoppen/koncerten ud over den musiske oplevelse også får en indføring i de gambianske levevilkår.  Bendula arbejder bla. med følgende verdensmål ”Afskaf fattigdom” – ”Kvalitets uddannelse” –”Partnerskaber for handling”.  Via sangtekster, fortællinger og billeder undervejs i korworkshoppen skulle det gerne komme frem, hvor vigtig uddannelse er for at have mulighed for at komme ud af fattigdom samt, hvor udfordret gambianerne er i forhold til uddannelse, da mange ikke har råd til at sende deres børn i skole. |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| *Skriv her…*  Korworkshoppen afholdes lørdag d. 9. oktober kl. 10.00 - 16.00. Korworkshoppen munder ud i en koncert for alle Kl. 16.00 – 17.00.  Søndag d. 3. oktober kl. 13.00 mødes korlederne og de gambianske musikere for at gennemgå sangarrangementerne.  Torsdag d. 7. oktober kl. 19.00 mødes korlederne og de gambianske musikere for at øve igen.  Fredag d. 8. oktober kl. 16.00 mødes Bendulas bestyrelse, andre frivillige og musikerne for at gøre klar til workshoppen (borde, stole, instrumenter med mere).  Annoncer i ugeavisen onsdag d. 22. september og onsdag d. 6. oktober  Der bliver udelukkende arbejdet frivilligt. Vi forventer at hele Bendulas bestyrelse giver en hånd med samt enkelte medlemmer. Ingen modtager betaling i forbindelse med workshoppen, dog modtager musikerne diæter i 4 dage. Musikerne er i Danmark for at spille med ”The Gambian Folk Project”.  ”The Gambian Folk Project” er kommet op af stå i samarbejde med Bendula. Bendula formidlede i 2015 kontakten mellem 2 danske musikstuderende og den gambianske musikalske Suso-familie. Det endte ud i et fast samarbejde mellem de 2 danske musikere og de 2 gambianske musikere. Det er nu 3. gang de tager rundt og spiller i Danmark.  I forbindelse med at musikerne er i Danmark og skal spille med ”The Gambian Folk Project” kommer de ud på adskillige skoler, efterskoler og spillesteder. Aftalen er, at de medbringer Bendulas ”roll-ups” og plakater for at informere om Bendula og Bendulas arbejde i Gambia. Til disse koncerter fortæller de gambianske musikere også anekdoter om deres livsvilkår. |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| Alle medlemmer bliver inviteret via mail til deltagelse i korworkshoppen eller at komme til den efterfølgende koncert. Vi vil i den forbindelse også invitere folk til at deltage som frivillige hjælpere. Via vores hjemmeside, instagram og facebook oplyses ligeledes om arrangementet både internt og eksternt.  For at få oplysning om aktiviteten bredere ud vil vi annoncere to gange i Esbjerg ugeavis. Vi vil sørge for selv at lave pressemeddelelser og sende til alle lokale medier herunder Jydske Vestkysten, P4 og TV-syd  Vi forventer ligeledes at Esbjerg Ugeavis vil skrive om aktiviteten både før og efter. |